CELEX: 32018R0074
Language: hr
Date: 2018-01-17 00:00:00
Title: Uredba Komisije (EU) 2018/74 оd 17. siječnja 2018. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe fosforne kiseline – fosfata – di-, tri- i polifosfata (E 338 – 452) u zamrznutim mesnim ražnjićima za okomito pečenje (Tekst značajan za EGP. )

18.1.2018   
            
            
               HR
            
            
               Službeni list Europske unije
            
            
               L 13/21
            
         UREDBA KOMISIJE (EU) 2018/74
   оd 17. siječnja 2018.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe fosforne kiseline – fosfata – di-, tri- i polifosfata (E 338 – 452) u zamrznutim mesnim ražnjićima za okomito pečenje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je Unijin popis prehrambenih aditiva odobrenih za uporabu u hrani i uvjeti za njihovu uporabu.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili nakon podnošenja zahtjeva.
            
         
               (3)
            
            
               Dana 28. kolovoza 2015. podnesen je zahtjev za odobrenje uporabe fosforne kiseline, fosfata, difosfata, trifosfata i polifosfata („fosfati”) kao stabilizatora i ovlaživača u zamrznutim mesnim ražnjićima za okomito pečenje koji potpadaju pod kategoriju hrane 08.2 „Mesni pripravci kako su definirani Uredbom (EZ) br. 853/2004” u dijelu E Priloga II. Uredbi (EZ) br. 1333/2008. Zahtjev je potom stavljen na raspolaganje državama članicama na temelju članka 4. Uredbe (EZ) br. 1331/2008.
            
         
               (4)
            
            
               Uporaba fosfata potrebna je za djelomičnu ekstrakciju i razgradnju mesnih bjelančevina kako bi se na mesnim ražnjićima za okomito pečenje stvorila bjelančevinska ovojnica koja međusobno veže komadiće mesa i na taj način osigurava ravnomjerno zamrzavanje i pečenje. Nadalje, zahvaljujući uporabi fosfata meso tijekom odmrzavanja ostaje sočno, a mesni ražnjići za okomito pečenje stabilni. Takva je tehnološka potreba priznata za zamrznute mesne ražnjiće za rotirajuće okomito pečenje od ovčjeg, janjećeg, telećeg ili goveđeg mesa začinjenog tekućim začinima ili od mesa peradi, neovisno o tome je li začinjeno tekućim začinima ili ne, pri čemu se upotrebljava samo jedna vrsta mesa ili više njih, koje je narezano ili mljeveno i namijenjeno za pečenje od strane subjekta u poslovanju s hranom. Dokraja pečene slojeve mesa potom konzumira krajnji potrošač.
            
         
               (5)
            
            
               U skladu s člankom 3. stavkom 2. Uredbe (EZ) br. 1331/2008 za ažuriranje Unijina popisa prehrambenih aditiva iz Priloga II. Uredbi (EZ) br. 1333/2008 Komisija treba zatražiti mišljenje Europske agencije za sigurnost hrane („Agencija”), osim ako predmetno ažuriranje vjerojatno neće utjecati na zdravlje ljudi.
            
         
               (6)
            
            
               Sigurnost fosfata ocijenio je Znanstveni odbor za hranu, koji je utvrdio najveći dopušteni dnevni unos od 70 mg/kg tjelesne težine izražen kao fosfor (3). Uporaba fosfata kao prehrambenih aditiva odobrena je u širokom rasponu proizvoda, uključujući proizvode od mesa i određene mesne pripravke. Stoga se ne očekuje da će proširenje uporabe na zamrznute mesne ražnjiće za okomito pečenje znatno utjecati na ukupnu izloženost fosfatima. Kako bi se ograničilo daljnje izlaganje dodanim fosfatima, proširenje uporabe trebalo bi ograničiti samo na zamrznute mesne ražnjiće za okomito pečenje za koje je utvrđena tehnološka potreba.
            
         
               (7)
            
            
               Budući da proširena uporaba tih aditiva predstavlja ažuriranje popisa Unije koje vjerojatno neće utjecati na zdravlje ljudi, nije potrebno zatražiti mišljenje Agencije.
            
         
               (8)
            
            
               Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  Izvješća Znanstvenog odbora za hranu, dvadeset i peta serija, 1991., str. 13.
   
      PRILOG
      U Dijelu E Priloga II. Uredbi (EZ) br. 1333/2008, u kategoriji hrane 08.2 „Mesni pripravci kako su definirani Uredbom (EZ) br. 853/2004”, unos za fosfornu kiselinu – fosfate – di-, tri- i polifosfate (E 338 – 452) zamjenjuje se sljedećim:
      
         
                      
                  
                  
                     „E 338 – 452
                  
                  
                     Fosforna kiselina – fosfati – di-, tri- i polifosfati
                  
                  
                     5 000 
                  
                  
                     (1) (4)
                  
                  
                     samo breakfast sausages: u tim proizvodima meso mora biti mljeveno tako da mišić i masno tkivo budu u cijelosti raspršeni tako da vlakna čine emulziju s masti, dajući tim proizvodima njihov tipičan izgled; finska soljena božićna šunka, burger meat s najmanjim sadržajem povrća i/ili žitarica od 4 % pomiješanih s mesom, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása, Syrová klobása i zamrznuti mesni ražnjići za rotirajuće okomito pečenje od ovčjeg, janjećeg, telećeg i/ili goveđeg mesa začinjenog tekućim začinima ili od mesa peradi, neovisno o tome je li začinjeno tekućim začinima ili ne, pri čemu se upotrebljava samo jedna vrsta mesa i/ili više njih, koje je narezano i/ili mljeveno i namijenjeno za pečenje od strane subjekta u poslovanju s hranom i koje potom konzumira krajnji potrošač”